ZAPISNIK

11. sjednice Upravnog vijeća Tiflološkog muzeja

održane dana 7. lipnja 2018. godine u 13.00 sati

u prostorijama Tiflološkog muzeja

Sjednici su nazočni sljedeći članovi Upravnog vijeća:

Sanja Frajtag, prof., Hrvatska knjižnica za slijepe

Nevenka Ćosić, prof., Tiflološki muzej

Nina Sivec, dipl. def., Tiflološki muzej

Markita Franulić, ravnateljica Tehničkog muzeja Nikola Tesla

Vojin Perić, ravnatelj Dramskog studija slijepih i slabovidnih „Novi život“

Ravnateljica Muzeja:

Mr. sc. Željka Bosnar Salihagić, Tiflološki muzej

Sanja Frajtag, predsjednica Upravnog vijeća, otvara sjednicu i predlaže sljedeći

DNEVNI RED

1. Usvajanje Zapisnika 10. sjednice Muzejskog vijeća Tiflološkog muzeja

2. Razmatranje pristiglih molbi na raspisani natječaj za imenovanje

ravnatelja/ice Tiflološkog muzeja

3. Razno

Ad.1. Muzejsko vijeće jednoglasno usvaja Zapisnik 10. sjednice MV Tiflološkog muzeja, bez primjedbi i dopuna.

Ad.2. Željka Bosnar Salihagić izvješćuje Muzejsko vijeće da je proveden natječaj za izbor i imenovanje ravnatelja/ice Tiflološkog muzeja, koji je bio objavljen u Narodnim novinama br. 46/2018. od 18. svibnja 2018. i u , dnevnom glasilu “24 sata” i na web stranicama Ministarstva kulture RH.

Natječaj je bio otvoren zaključno s 2. lipnja 2018. godine.

U propisanom roku zaprimljena je jedna prijava u zatvorenoj koverti koju Tajništvo predaje Muzejskom vijeću na razmatranje.

Na svoj zahtjev ravnateljica Željka Bosnar Salihagić napušta sjednicu.

Muzejsko vijeće razmatra prijavu. Zaprimljena prijava je prijava od dana 28. svibnja 2018. Željke Bosnar Salihagić.

Sanja Frajtag, predsjednica Muzejskog vijeća, konstatira kako je Željka Bosnar Salihagić priložila sve tražene dokumente, kao i Program rada Muzeja za naredno četverogodišnje razdoblje.

Utvrđuje se da su priloženi sljedeći dokazi:  
  
     - životopis,  
      - prijedlog četverogodišnjeg programa rada Tiflološkog muzeja,

* dokaz o stručnoj spremi – diploma (preslika),
* dokaz o radnom iskustvu u muzejskoj struci ili o radu u kulturi, znanosti ili drugom odgovarajućem području vezanom uz djelatnost muzeja i galerija
* dokaz o državljanstvu – (preslika),
* uvjerenje o nekažnjavanju – ne starije od 6 mjeseci.
* dokaz o aktivnom znanju jednog svjetskog jezika

Na sjednici se čita Program rada Muzeja za naredno četverogodišnje razdoblje.

Članovi Muzejskog vijeća diskutiraju predloženi program.

Predsjednica MV, Sanja Frajtag navodi kako je Program opsežan, konkretan te detaljno razrađen, a obuhvaća sve sfere muzejske djelatnosti.

Članica MV, Markita Franulić se nadovezuje te ističe sveobuhvatnost Programa i jasne opće i posebne strateške ciljeve vezane uz djelatnost muzeja, s naglaskom na radu povezivanja sa zajednicom i edukacijom drugih muzeja vezano uz problematiku komunicije s osobama s invaliditetom.

Nevenka Ćosić naglašava kako je kandidatkinja, uz ostalo, naglasila potrebu rada na obradi muzejske građe.

Vojin Perić se slaže sa svim navedenim elementima koji su pobrojani te ističe kako muzej prednjači u pristupačnosti sadržaja i građe osobama s invaliditetom te smatra da je Tiflološki muzej muzej koji ima viziju.

Nina Sivec smatra kako je predloženi Program koncepcijski i financijski održiv s jasnim i realnim ciljevima.

Nakon što su razmotrili predloženi Prijedlog programa rada Tiflološkog muzeja za razdoblje 2018.-2022., a nakon diskusije i iznošenja mišljenja, članovi Muzejskog vijeća Tiflološkog muzeja donose

ODLUKU

kojom predlažu Ministarstvu kulture Republike Hrvatske da za ravnateljicu Tiflološkog muzeja za sljedeće četverogodišnje razdoblje imenuje gospođu Željku Bosnar Salihagić.

Obrazloženje:

Muzejsko vijeće Tiflološkog muzeja smatra da je mr. sc. Željka Bosnar Salihagić odgovarajuća kandidatkinja za ravnateljicu Tiflološkog muzejas obzirom na uspješno dugogodišnje djelovanje na tom radnom mjestu. Njezina je stručnost na područja edukacijsko-rehabilitacijskih znanosti i muzeologije doprinijela prepoznatljivosti Muzeja kako u domaćem tako i u međunarodnom okružju.

Predloženi Program za četverogodišnje mandatno razdoblje je sveobuhvatan, opsežan, konkretan te primjenjiv. Obuhvaća sve aspekte stručnog muzejskog rada te opće i posebne strateške ciljeve. Ističe se važnost tuzemne i inozemne suradnje, prisutnost u lokalnoj zajednici i u regiji kao i razvoj načina i oblika komunikacije koja odgovara potrebama publike muzeja i sadašnjeg vremena.

Ističe se namjera za razvojem ljudskih potencijala te održavanjem harmoničnog radnog ozračja koje potiče na stručnu edukaciju.

Predloženi Program detaljno je razrađen s jasnim i realnim ciljevima te je koncepcijski i financijski održiv.

Kandidatkinja ima viziju o poziciji i razvoju Tiflološkog muzeja u društvenom i vremenskom kontekstu. Muzej za njezinih mandata prednjači u provedbi i edukaciji o pristupačnosti prostora i sadržaja osobama s invaliditetom, ostvarivši tako jednu od misija muzeja.

Ministarstvu kulture RH će se uz natječajnu dokumentaciju, kao posebni dokument, dostaviti i preporuka Muzejskog vijeća za imenovanje ravnateljice Tiflološkog muzeja za sljedeće četverogodišnje razdoblje.

Ad.3. Ravnateljica, Željke Bosnar Salihagić, izvještava MV kako će Tiflološki muzej, uz Hrvatski savez slijepih, zatražiti dodjelu financijskih sredstava za program obnove kotlovnice i sustava centralnog grijanja u zgradi.

Nadalje izvještava o stručnom putovanju na sajam *Intermuzej 2018*. u Moskvi, na kojem je TM sudjelovao na poziv Ministarstva culture Ruske federacije i Foruma slavenskih muzeja.

Sjednica Upravnog vijeća završila je u 14. 30 sati.

Zapisničarka: Predsjednica Upravnog vijeća:

Nina Sivec Sanja Frajtag